شەفەق
نیوز/ سەرچەوەیگ ئەمنی لە نەینەوا، ئمڕوو چوارشەممە، خەوەردا لە کوشیان دوو کەس وە
رویداویگ هاتوچو لە پارێزگاگە، و سێ کەسیش وە رویداوەیگتر لە هەولێر زەخمدار بوین.
سەرچەوەگە
ئەرا ئاژانس شەفەق نیوز وت: دوو کەس لەناو ماشینیگ پیکاب گیانیان لەدەسدانە لەوەر پلیان
ماشینیان نزیک پیەڵ سابونیە لەبان ری مووسڵ-تەلەعفەر.
وتیش:
هیزیگ ئەمنی روی وەرەو شوین رویداوەگە کرد، و دوو تەرمەگە رەسانە پزشک دادوەری، و لێکۆڵینەوە
لە رویداوەگە واز کرد.
هەرلیوا،
فازڵ حاجی قسەکەر وەڕێەوبەرایەتی هاتوچو هەولێر لە بەیاننامەیگ رەسیە ئاژانس شەفەق
نیوز وت، رویداویگ هاتوچو کە ساعەت نۆ و نیم شەوەکی لەبان ری ١٢٠ سەرەکی بوی، هەنای
ماشینەگە لەدەس رانندە دەرچگ، و داگە دارەیل کنار جادەگە.
دیاری
کرد ک رویداوەگە بویە هووکار زەخمداری سێ کەس وە زەخمەیل سەختیگ، ک بریانە خەسخانە.
